CELEX: 32021R2152
Language: ro
Date: 2021-12-06 00:00:00
Title: Regulamentul de punere în aplicare (UE) 2021/2152 al Consiliului din 6 decembrie 2021 privind punerea în aplicare a Regulamentului (UE) nr. 208/2014 privind măsuri restrictive împotriva anumitor persoane, entități și organisme având în vedere situația din Ucraina

7.12.2021   
               
               
                  RO
               
               
                  Jurnalul Oficial al Uniunii Europene
               
               
                  L 436/7
               
            
         REGULAMENTUL DE PUNERE ÎN APLICARE (UE) 2021/2152 AL CONSILIULUI
         din 6 decembrie 2021
         privind punerea în aplicare a Regulamentului (UE) nr. 208/2014 privind măsuri restrictive împotriva anumitor persoane, entități și organisme având în vedere situația din Ucraina
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 208/2014 al Consiliului din 5 martie 2014 privind măsuri restrictive împotriva anumitor persoane, entități și organisme având în vedere situația din Ucraina (1), în special articolul 14 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 5 martie 2014, Consiliul a adoptat Regulamentul (UE) nr. 208/2014.
                  
               
                     (2)
                  
                  
                     Pe baza unei reexaminări efectuate de Consiliu, rubrica referitoare la o persoană și informațiile referitoare la dreptul acesteia la apărare și la dreptul acesteia la protecție jurisdicțională efectivă ar trebui să fie eliminate.
                  
               
                     (3)
                  
                  
                     Prin urmare, anexa I la Regulamentul (UE) nr. 208/2014 ar trebui să fie modificată în consecință,
                  
               ADOPTĂ PREZENTUL REGULAMENT:
         
            Articolul 1
            Anexa I la Regulamentul (UE) nr. 208/2014 se modifică conform anexei la prezentul regulament.
         
         
            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 6 decembrie 2021.
            
               
                  Pentru Consiliu
               
               
                  Președintele
               
               J. CIGLER KRALJ
            
         
         
            (1)  JO L 66, 6.3.2014, p. 1.
      
      
         
            ANEXĂ
            Anexa I la Regulamentul (UE) nr. 208/2014 se modifică după cum urmează:
            
                        1.
                     
                     
                        În secțiunea „A. Lista persoanelor fizice și juridice, entităților și organismelor menționate la articolul 2”, se elimină rubrica aferentă următoarei persoane:
                        
                                    „17.
                                 
                                 
                                    Oleksandr Viktorovych Klymenko (Олександр Вiкторович Клименко)”.
                                 
                              
                  
                        2.
                     
                     
                        În secțiunea „B. Dreptul la apărare și dreptul la protecție jurisdicțională efectivă”, se elimină rubrica 17, referitoare, de asemenea, la Oleksandr Viktorovych Klymenko.